Diari Oficial de la Generalitat Valenciana


Sumari del DOGV 3013, del 13-06-1997 (1997/1506)

Bases per a l'accés a la condició de funcionari del personal laboral
--------------------------------------------------------------------

### Dades del document

Número de DOGV
:   3013

Data del DOGV
:   13-06-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/1506


Data del document
:   30-04-1997

Organisme emissor
:   Ajuntament de Carcaixent

Tipus de document
:   Anunci

Descriptors 

:   * Carcaixent
    * professió de l'urbanisme
    * concurs administratiu
    * administració local

El Ple de l'Ajuntament de Carcaixent, en sessió celebrada el dia 24 d'abril de 1997, aprovà les bases per a l'accés a la condició de funcionari del personal laboral de l'Ajuntament, mitjançant el sistema establit en la Llei 1/1996, de 26 d'abril, de la Generalitat Valenciana, que es detallen a continuació:  
Bases per a l'accés a la condició de funcionari del personal laboral  
Primera. Objecte  
És objecte d'aquesta convocatòria la selecció i l'avaluació del personal laboral fix que ocupa llocs classificats d'administració especial en la relació municipal de llocs de treball, per a adquirir la condició de funcionari, segons el següent detall:  
- Denominació del lloc: arquitecte tècnic aparellador.  
- Nre. de llocs: un.  
- Valor en punts del lloc: 1.658.  
- Nivell C. D.: 22.  
- Descripció identificativa: elaboració d'informes tècnics. Direcció a peu d'obra i elaboració de memòries d'obra. Així mateix, quant al contingut del lloc de treball, en allò que siga d'aplicació, s'actuarà d'acord amb la descripció del lloc de treball tipus contingut en l'annex VI de l'Ordre de 25.02.82.  
Segona. Requisits i admissió d'aspirants  
a) Ocupar un lloc classificat d'administració especial en la relació municipal de llocs de treball.  
b) Posseir el títol d'Arquitecte Tècnic.  
c) Haver accedit a l'administració local amb posterioritat a l'entrada en vigor del Reial Decret 896/1991, de 7 de juny, a través de la convocatòria de proves selectives de lliure accés, desenvolupades de conformitat amb allò establit en dita disposició legal.  
Quant a l'admissió d'aspirants, s'actuarà d'acord amb allò disposat en la base cinquena de les bases generals municipals.  
Tercera. Prova selectiva  
De conformitat amb allò establit en l'article 6, en relació amb l'article 1 de la Llei 1/1996, de 26 d'abril, de la Generalitat Valenciana, la prova selectiva consistirà en la realització d'un concurs amb el contingut i els criteris següents:  
A) Contingut.  
I. Organització necessària dels ens locals territorials.  
1. Constitució, vigència i finalització del mandat corporatiu.  
2. L'alcalde.  
3. Els tinents d'alcalde.  
4. El Ple.  
5. La Comissió de Govern.  
II. Funcionament dels òrgans necessaris dels ens locals territorials.  
1. Funcionament del Ple.  
2. Funcionament de la Comissió de Govern.  
3. Règim general de les delegacions entre els òrgans necessaris.  
III. Organització complementària dels ens locals territorials.  
1. Regidors delegats.  
2. Representants de l'alcalde.  
3. Comissions informatives.  
4. Comissió Especial de Comptes.  
5. Juntes municipals de districte.  
6. Consells sectorials.  
7. Òrgans desconcentrats i descentralitzats per a la gestió de serveis.  
IV. Funcionament dels òrgans complementaris.  
1. Funcionament de les comissions informatives.  
2. Funcionament dels altres òrgans complementaris col·legiats.  
V. Procediments específics en matèria d'urbanisme.  
1. Competències professionals dels arquitectes tècnics.  
2. Llicències municipals d'obres. Classificació. Tramitació. Autorització.  
3. Altres competències municipals en matèria d'urbanisme.  
B) Duració: 30 hores.  
C) Horari: de dilluns a divendres, de 08.00 a 09.30 hores, i dimecres, a més, de 16.30 a 19.00 hores.  
D) Data: a determinar.  
E) Impartit per: a determinar.  
Quarta. Puntuació  
La puntuació serà de 0 a 10 punts, i caldrà obtenir un mínim de 5 punts per a considerar que s'ha superat el curs.  
Cinquena. Desempat  
Si dos o més participants obtingueren idèntica puntuació, el desempat s'efectuarà segons les regles següents:  
1. Es resoldrà a favor de qui acredite major antiguitat.  
2. En cas de persistir l'empat, s'adjudicarà el lloc al de major edat.  
3. Si continua l'empat, es desempatarà per sorteig.  
Sisena. Composició del tribunal  
El tribunal qualificador, classificat de segona categoria, estarà constituït de la següent forma:  
- Titulars:  
President: l'alcalde o regidor en qui delegue.  
Vocals:  
a) El regidor delegat de l'Àrea d'Urbanisme.  
b) El cap de servei de l'Àrea d'Urbanisme.  
c) La cap de secció de l'Àrea d'Urbanisme.  
d) Un representant de la Generalitat Valenciana.  
e) Un representant de cadascuna de les seccions sindicals constituïdes.  
Secretari (amb veu i vot): el secretari general de la corporació.  
- Suplents:  
President: el regidor delegat de l'Àrea d'Interior.  
Vocals:  
a) Un regidor pertanyent a la Comissió Informativa d'Urbanisme.  
b) Un aparellador municipal.  
c) La cap del Negociat d'Urbanisme.  
d) Un representant de la Generalitat Valenciana.  
e) Un representant de cadascuna de les seccions sindicals constituïdes.  
Secretari (amb veu i vot): l'oficial major de la corporació.  
Setena. Termini i forma de presentació de les sol·licituds  
1. El termini de presentació d'instàncies serà de 20 dies naturals, comptadors a partir de l'endemà de la publicació de l'extracte de la convocatòria en el Boletín Oficial del Estado.  
2. Les instàncies, que es facilitaran a les persones interessades en el Negociat de Personal, es presentaran en el Registre General de l'Ajuntament o en la forma que determina l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i hauran d'anar acompanyades de tots els documents acreditatius dels requisits exigits en la base segona degudament compulsats.  
3. Si els dies de finalització d'un termini d'actuació obligada foren dissabtes o festius, es passarà al dia hàbil següent.  
Vuitena. Resolució de la prova  
1. El tribunal es reunirà per a resoldre sobre l'informe i avaluació que elaboren el professor o professors que impartisquen el curs, en el termini màxim de 15 dies hàbils a partir de l'acabament d'aquest.  
2. El tribunal proposarà a l'Alcaldia, per al seu nomenament, el candidat que haja obtingut major puntuació, sense que es puguen declarar aprovats més candidats que llocs hagen de cobrir-se.  
Novena  
En tot allò no establit en aquestes bases, s'actuarà d'acord amb allò disposat en la Llei 1/1996, de 26 d'abril, de la Generalitat Valenciana, d'Adaptació del Règim Jurídic del Personal de la Generalitat Valenciana a la Naturalesa dels Llocs que Ocupa, quan siga d'aplicació a l'administració local i a les bases generals municipals aprovades pel Ple de l'Ajuntament el 27.01.94, i modificades parcialment pel Ple del 24.11.94.  
Deu   
1. Contra aquestes bases específiques, que posen fi a la via administrativa, podrà interposar-se en el termini de dos mesos, recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 58 de la Llei Reguladora de la Jurisdicció Contenciosa Administrativa.  
2. Aquestes bases específiques es troben a disposició de les persones interessades a les dependències municipals, en hores d'oficina.  
Carcaixent, 30 d'abril de 1997.- El primer tinent d'alcalde: José Andrés Conejero.